เป็นตุ่มมีหนิองที่มือ ตุ่มเหมือนสิวหนองที่นิ้วมือรอบๆตุ่มผิวมีสีแดงรอบๆเจ็บ เมื่อกดลงไป อยากทราบว่าเป้นอะไร สามารถรักษาด้วยชนิดไหน
สวัสดีค่ะอาการเป็นผื่นหรือตุ่ม เกิดได้จากสาเหตุมากมายค่ะ เช่นผิวหนังอักเสบผิวหนังติดเชื้อแบคทีเรียที่สามารถเกิดกับผิวหนังทั่วไป หรือการติดเชื้อไวรัส เช่น เริม เป็นต้นส่วนตุ่มหนอง อาจเป็นฝีก็ได้ ซึ่งฝีเป็นลักษณะตุ่มหนองอักเสบสะสมใต้ผิวหนัง ภายในประกอบด้วยเซลล์เม็ดเลือดขาว เนื้อเยื่อที่ตายแล้ว และเชื้อโรค ซึ่งมักเป็นการติดเชื้อแบคทีเรีย ฝีสามารถเกิดขึ้นได้ทุกส่วนของร่างกาย การวินิจฉัยจำเป็นต้องตรวจดูบริเวณที่เป็น ร่วมกับสอบถามอาการ ความเสี่ยงอีกหลายอย่าง จึงจะทราบสาเหตุ และวิธีการรักษาค่ะ แนะนำว่า ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ